Rijeka, 22. listopada 2020.g.

**POZIV ZA MEDIJE**

**OBILAZAK IZLOŽBE *51000 BALTHAZARGRAD* ZA PREDSTAVNIKE MEDIJA**

**I POZIV NA AKREDITIRANJE**

**Za predstavnike medijskih kuća (novinare, snimatelje, fotografe…) u petak, 23. listopada 2020. s početkom u 18.30 sati u Muzeju moderne i suvremene umjetnosti u Rijeci** (Krešimirova 26 c) **bit će organiziran vođeni obilazak izložbe *51000 Balthazargrad*.**

**Predstavnike medija kroz izložbu će provesti kustos Željko Luketić.**

**Nakon obilaska predviđenog za medije, u atriju MMSU-a u prizemlju, u 19 sati održat će se protokol otvorenja izložbe s kojeg je, zbog mjera zaštite od korona virusa, izuzeta šira javnost.** U protokolu otvorenja sudjeluju: ravnateljica MMSU Branka Benčić, kustos izložbe Željko Luketić, direktorica Rijeke 2020 Irena Kregar Šegota i gradonačelnik Rijeke Vojko Obersnel. Nakon protokolarnog dijela otvorenja predstavnicima medija će organizatori i autori izložbe biti na raspolaganju za izjave.

**Molimo redakcije da do petka 23.10. u 12.00 sati na mail:** [**press@rijeka2020.eu**](mailto:press@rijeka2020.eu) **pošalju popis predstavnika svojeg medija (ime, prezime i kontakt telefon, s napomenom: *praćenje izložbe u petak*) koji dolaze na obilazak za medije u 18.30 sati te će pratiti i izvještavati s protokola otvorenja u 19.00 sati. Ulaz će im prijavljenim predstavnicima medija biti omogućen uz predočenje press iskaznice ili osobne iskaznice.**

Također, izložba se za građanstvo i širu javnost otvara u subotu 24. listopada i nedjelju 25. listopada 2020.g., oba dana u 5 termina raspoređenih u razdoblju od 10.00 do 17.00 sati te uz predočenje besplatnih ulaznica koje su prethodno preuzeli u Ri-infu.

**Također, predstavnici medija koji žele zabilježiti program otvorenja za građane u vođenim turama u subotu i nedjelju, trebaju se do petka u 12 sati prijaviti na mail:** [**press@rijeka2020.eu**](mailto:press@rijeka2020.eu) **(ime, prezime i broj telefona, s napomenom: *praćenje izložbe za vikend*). Ulaz će im kao i u petak biti omogućen uz predočenje osobne ili press iskaznice.**

Popis predstavnika medija koji dolaze na izložbu u navedenim terminima prikupljamo u okviru poštovanja mjera zaštite od korona virusa i unaprijed se svim redakcijama zahvaljujemo na razumijevanju.

Uz zahvalu na odazivu, srdačno vas pozdravljam.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42